पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते संक्रमण को देखते हुए एक बार फिर रोग प्रतिरोधक क्षमता को बढ़ाने के लिए विशेष ध्यान दिया जाने लगा है। पैरासिटामोल, विटामिन सी, जिंक टेबलेट व एजिथ्रोमाइसिन दवाओं की बिक्री बढ़ गई है। रविवार को दैनिक भास्कर की टीम ने रियलटी चेक किया। इसमें देखा गया कि जिलों में इन दिनों औसतन करीब 3 से 4 लाख की बिक्री प्रतिदिन हो रही है। तीन से चार माह पूर्व कोरोना के केस मिलने की रफ्तार कम थी तो मल्टी विटामिन की खपत कम हो गई थी। लेकिन, जैसे ही कोरोना की दूसरी लहर शुरू हुई, अचानक लोगों को सेहत सुधारने की चिंता सताने लगी। दवाओं की बिक्री ने फिर से जोर पकड़ लिया। अस्पताल रोड स्थित मेडिकल दुकानदारों ने बताया कि पहले की अपेक्षा अभी इन दवाइयों की बिक्री ज्यादा है। पिछले महीने ही स्टॉक पूरा कर लिया गया है। जिस हिसाब से मांग है, उसे देखते हुए अच्छी बिक्री की हो रही है। पूर्व में मल्टी विटामिन की प्रत्येक दिन बिक्री करीब एक लाख के आसपास थी, लेकिन अब काफी बढ़ोतरी हुई है। बीएल दास मोड़ स्थित दवा दुकानदार संजय कुमार ने बताया कि सेहत अच्छी रहे। इसका विशेष ख्याल लोगो के द्वारा रखा जा रहा है। मल्टी विटामिन की गोली लेनी पड़ती है। इससे रोग प्रतिरोधक क्षमता बनी रहे। जब से कोरोना के केस बढ़े हैं। उसके बाद से लोग सेहत को लेकर सजग हो गए हैं। सभी दवाई आसानी से मिल जा रही हंै।
मांग के अनुसार दुकानदारों ने दुकानों में किया भंडारण
संक्रमण के बढ़ते खतरे को देखते हुए लोग बिना डॉक्टर के परामर्श लिए विटामिन सी की खुराक ले रहे है। पारासिटामोल और विटामिन सी की डिमांड बढ़ने के बाद अब 2 कार्टन की जगह 6 कार्टन ऑर्डर किया जा रहा है। वैसे कोरोना संक्रमण में पारासिटामोल, जिंक, मल्टी विटामिन की मांग है। ललन काम्प्लेक्स में दर्जनों दुकानें हैं। हर जगह पारासिटामोल, जिंक, एजिथ्रोमाइसीन पर्याप्त मात्रा में उपलब्ध है। इन सभी दवाओं की मांग देखते हुए पहले से भंडारण में स्टॉक रहे।
बीमार नहीं होने पर भी घरों में दवा रख रहे हैं लोग
कोरोना संक्रमण ने इस कदर लोगों को डरा कर रखा है कि उन्हें बुखार भी नहीं है और न ही कोई कोरोना का लक्षण है वह भी अब दवा की दुकानों पर पहुंचकर पैरासिटामोल व विटामिन सी और कुछ अन्य दवाओं को खरीद कर स्टॉक कर रहा है। सदर अस्पताल के समीप स्थित दवा दुकानदारों का कहना है कि उनके यहां अभी जो भी मरीज आ रहे हंै पारासिटामोल की डिमांड ज्यादा कर रहे है। दवा की कोई कमी नहीं है।
रेट भी पहले वाली ही
सदर अस्पताल स्थित मेडिकल दुकान में दवा की खरीदारी करने आई आंदर की शकुन्तला देवी, सरोज देवी, बीएल दास मोड़ पर आए मरीज सोनू चन्द्र तिवारी, मो. सगीर, ललन काॅम्प्लेक्स में आए मरीज सुभाष यादव, अजमेर आलम, ललन कुमार समेत अन्य मरीज व उनके परिजनों ने बताया कि दवा की रेट सामान्य है। सभी दवा हमेशा मिल जाता है। कभी भी कोई परेशानी नहीं होती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn